**Vedtægter for Viborg Distriktsforening**

**Foreningens navn**

**§ 1**

Distriktsforeningen er hjemmehørende i Viborg Kommune og har adresse hos den til en hver tid valgte formand.

Medlemmerne består af menighedsråd fra Viborg Østre Provsti og Viborg Domprovsti.

Et menighedsråd, der er medlem af distriktsforeningen, er samtidig medlem af Landsforeningen og omvendt.

Medlemsvilkårene er de samme for distriktsforeningen som for Landsforeningen og fremgår af de til enhver tid gældende vedtægter for Landsforeningen

**Foreningens formål**

**§ 2**

Formålet med distriktsforeningen er at samle alle menighedsråd i Viborg Østre og Viborg Domprovsti i foreningen og at være talerør mellem menighedsråd, landsforening, lokale og regionale kirkelige myndigheder. Formålet er også at tage sig af undervisnings- og socialmæssige tiltag, såsom udflugter og foredrag. De undervisningsmæssige tiltag kan være ønsker om afholdelse af kurser fra menighedsråd, bestyrelsen, provstiudvalg, stiftet og Landsforeningen. De kurser, som Landsforeningen ønsker at afholde, kan bestyrelsen selv tage op, eller bestyrelsen kan tage ønsker fra andre samarbejdspartnere.

**§ 3**

Distriktsforeningen virker i tilslutning til Landsforeningen og i overensstemmelse med denne og fremmer derved forbindelsen mellem alle menighedsråd i Danmark. Foreningen kan tage menighedsrådenes virksomhed og tidens kirkelige spørgsmål op til drøftelse.

**Bestyrelsesmøde**

**§ 4**

Formanden indkalder til bestyrelsesmøde med mindst 5 dages varsel. Der indkaldes når formanden ønsker det, eller når mindst 4 af bestyrelsens medlemmer ønsker det. Formanden udsender udkast til dagsorden der som minimum indeholder følgende faste punkter:

Godkendelse af dagsorden

Meddelelser

Økonomi

Arrangementer

Kommunikation og forretningsgang

Årshjul

Tillidsposter

Næste møde

Eventuelt

Formanden og den øvrige bestyrelse kan ønske at sætte et emne på dagsordenen.

**Samarbejde mellem distriktsforeningerne i stiftet.**

**§5**

**Fordeling af mødearrangør og kontaktperson**

I henhold til bestemmelserne i Landsforeningens vedtægter om distriktsforeninger har

distriktsforeningerne i Viborg Stift vedtaget følgende enslydende bestemmelser for løsning af de fælles opgaver inden for stiftet:

Distriktsforeningerne i Viborg Stift mødes hvert år til et fællesmøde inden den 15. maj. Mødet indkaldes på skift af

distriktsforeningerne i følgende rækkefølge:

Herning nordre og søndre provsti

Holstebro og Struer Provstier

Ikast-Brande Provsti

Lemvig Provsti

Skive og Salling

Vesthimmerlands Provsti

Viborg Domprovsti

Viborg Østre Provsti

Begyndende med Herning nordre og søndre provsti i 2016.

Den distriktsforening, der har indkaldt til det seneste fællesmøde, forestår kontakten mellem distriktsforeningerne i Viborg Stift indbyrdes og kontakten til Landsforeningen af Menighedsråd vedrørende fælles anliggender for distriktsforeningerne i stiftet.

Den distriktsforening, der indbyder til fællesmøde i 2016, er tillige kontakt til Landsforeningen af Menighedsråd frem til mødet i 2016.

**Fordeling af delegerede**

**§ 6**

Fordeling af antal delegerede mellem distriktsforeningerne i et stift og imellem provstierne i distriktsforeningen sker i henhold til bestemmelserne i de til enhver tid gældende vedtægter for Landsforeningen.

Delegerede til Landsforeningens delegeretmøde vælges hvert år på foreningens generalforsamling og kan vælges blandt bestyrelsen og de tilsluttede menighedsråd. Valget skal være skriftligt, og der kan ikke stemmes ved fuldmagt.

Kandidater til delegerede behøver ikke at være til stede. Udgifterne til deltagelse i årsmødet betales af

distriktsforeningen. Bestyrelsen kan foreslå kandidater til Landsforeningens bestyrelse, men kan ikke på nogen måde bestemme, hvordan de delegerede skal stemme på delegeretmøde. Valgte delegerede meddeles Landsforeningen straks efter, at valget har fundet sted. Referat fra generalforsamlingen tilsendes Landsforeningens sekretariat elektronisk til orientering.

**Generalforsamling**

**§ 7**

Øverste myndighed er foreningens generalforsamling, som indkaldes med mindst 2 måneders varsel til sidste torsdag i februar måned. Forslag skal indsendes senest 1 måned før mødet til formanden. Formanden udsender udkast til dagsorden, beretning, regnskab samt evt. indkomne forslag mindst 14 dage før generalforsamlingen med mindst følgende faste punkter:

1. Valg af dirigent og referent

2. Godkendelse af indkaldelsen

3. Godkendelse af dagsorden

4. Bestyrelsens beretning

5. Bestyrelsens fremtidige planer

6. Aflæggelse af revideret regnskab

7. Drøftelse af budget og fastsættelse af medlemskontingent til distriktsforeningen

8. Indkomne forslag – skal være formanden i hænde senest 1 måned før generalforsamlingen

9. Valg af bestyrelse (kun i valgår)

10. Valg af suppleanter (kun i valgår)

11. Valg af 2 revisorer og 1 revisorsuppleant (kun i valgår)

12. Orientering om delegerede

13. Valg af delegerede til delegeretmødet (antal oplyses af Landsforeningen for de kommende 4 år efter

menighedsråds valget).

14. Valg af suppleanter (personlig eller sideordnet)

15. Opstilling af kandidater til Landsforeningens bestyrelse (kun i valgår)

16. Eventuelt

Det reviderede regnskab forelægges hvert år på den første ordinære generalforsamling og regnskabsåret er

kalenderåret. Regnskabet gøres offentligt tilgængeligt.

Yderligere punkter kan komme på dagsorden hvis bestyrelsen eller et menighedsråd ønsker det.

Opstilling af læge og gejstlige kandidat(er) til Landsforeningens bestyrelse i henhold til Landsforeningens til enhver tid gældende vedtægter.

Ekstraordinær generalforsamling indkaldes, når et flertal af bestyrelsens medlemmer eller mindst ¼ af de tilsluttede menighedsråd ønsker det. Mødet skal senest 1 måned efter anmodning og efter retningslinjerne for det ordinære møde. Referatet af generalforsamlingen underskrives af dirigenten og formanden som sender det til medlemmerne og Landsforeningen.

**Bestyrelsen**

**§ 8**

Bestyrelsen vælges på den ordinære generalforsamling efter et menighedsrådsvalg. Til bestyrelsen kan kun vælges medlemmer at et menighedsråd og består af 8 medlemmer, hvoraf de 6 vælges blandt de deltagende lægfolk og 2 vælges blandt de deltagende præster. Kan der ikke vælges præster overtages pladserne af et lægemedlem. Der vælges her udover mindst 2 suppleanter blandt lægemedlemmer og mindst 1 blandt præsterne. Der vælges 3 lægemedlemmer og 1 gejstligt fra hver provsti. Bestyrelsen konstituerer sig selv, formanden vælges blandt de læge medlemmer og derudover vælges næstformand, kasserer og sekretær samt repræsentanter til diverse stiftsudvalg og kommunale udvalg. Der vælges 2 revisorer og 1 revisorsuppleant. I tilfælde af stemmelighed er formandens stemme udslagsgivende. Alle valg meddeles til Landsforeningen, straks efter de har fundet sted.

Bestyrelsen fastsætter sin egen forretningsorden og foreningen tegnes ved underskrift af formand og kasserer eller ved formand og 2 menige medlemmer.

**Kontingent**

**§ 9**

Det årlige kontingent opkræves af bestyrelsen, der administrerer foreningens midler. Kontingentet består af kontingent til Landsforeningen (vedtages på Landsforeningens delegeretmøde) og et beløb til distriktsforeningen vedtaget på årets generalforsamling for et år ad gangen efter indstilling fra bestyrelsen. Kontingentet til Landsforeningen indbetales samlet for de tilsluttede menighedsråd i distriktsforeningen. I kontingentet til Landsforeningen er indbefattet betaling for ” Menighedsrådenes Blad”, som tilsendes alle

menighedsrådsmedlemmer på Landsforeningens foranstaltning. Bestyrelsen kan lade Landsforeningen forestå opkrævning af begge kontingenter.

Opkrævning til Landsforeningen finder sted inden 15 marts.

**Medlemsblad**

**§ 10**

Medlemsbladet til alle menighedsrådets medlemmer, registreret i menighedsrådet, i det kirkelige system

fremsendes af Landsforeningen. Alle personskift i distriktforeningen, vedtægtsændringer og konstituering meddeles Landsforeningen.

**Ind- og udmeldelse**

**§ 11**

Indmeldelse og udmeldelse sker i henhold til de til enhver tid gældende vedtægter for Landsforeningen.

**Vedtægtsændringer**

**§ 12**

Ændring i disse vedtæger, med undtagelse af §13 om opløsning af distriktsforeningen, kan vedtages på en

generalforsamling med 2/3 af de afgivne stemmer. Forslag til vedtægtsændringer skal være optaget på dagsorden for generalforsamlingen og udsendes til de tilsluttede menighedsråd efter gældende bestemmelser for indkaldelse til generalforsamling.

Hvis ændringen ikke opnår 2/3 af de afgivne gyldige stemmer, kan forslaget genfremsættes på næste års

generalforsamling og her vedtages med almindeligt stemmeflertal.

**Sammenlægning**

**§ 13**

Distriktsforeningen kan lægge sig sammen med en eller flere distriktsforeninger inden for samme Stift i henhold til bestemmelserne i Landsforeningens vedtægter.

**Foreningens opløsning**

**§ 14**

Opløsning af distriktsforeningen kan kun finde sted, hvis et dagsordensforslag, som skal omfatte, hvilket foreningens eventuelle formue skal anvendes til, herom vedtages med 2/3 af de afgivne gyldige stemmer på 2 efter hinanden følgende generalforsamlinger, der holdes med mindst 14 dages mellemrum. Inden opløsning finder sted, skal Landsforeningen orienteres, herunder om menighedsrådenes muligheder for optagelse i andre distriktsforeninger.

**Således vedtaget på generalforsamling for Viborg Distriktsforening i Viborg**

**Kommune. Viborg, den 9.juni 2021**

Godkendt den 9. juni 2021

Dirigent
Niels-Peter Lund Jacobsen